《哭赵蹈中》
宋代·赵汝迕

族老今为海内怜，清名多是布衣传。一封表乞从师郡，千里神寒觅句年。

水镜照人前日政，雨丝吹旐别时船。离家忆值梅初白，梅未成阴失此贤。

作者简介：宗室，居温州乐清，字叔午，一作叔鲁，号寒泉。兄弟群从，多登显仕。汝迕尤以诗知名。宁宗嘉定七年进士。佥判雷州。将进用，因诗文触怒时相，谪官沦落，不得志而卒。